Studju ippubblikat dan l-aħħar jitkellem dwar marda li tattakka s-siġar taż-żebbuġ ( ). Ftit li xejn, safejn naf jien, smajna lill-awtoritajiet ta' l-agrikultura f'Malta jitkellmu dwarha, inkluż dwar x'passi qed jieħdu jew fi ħsiebhom jieħdu. L- ġie rilaxxjat nhar it-Tnejn 13 t'April 2020 u jindika li l-marda jista' jkollha impatt serju ħafna fuq in-nofsinnhar kollu tal-Ewropa fejn is-siġar taż-żebbuġ huma prevalenti. Il-marda mhix ġdida. Ilha magħna is-snin, sa mill-2013, u diġa għamlet ħafna ħsara. Hu stmat li l-impatt fuq Spanja jista' jlaħħaq mas-€16.9 biljun, fuq l-Italja €5.2 biljun u fuq il-Greċja €2 biljun. L-istudju sar minn xjenzjati mill-Università Olandiża ta' Wageningen. Il-ħsara ma issirx f'daqqa iżda fuq numru ta' snin skond kemm u kif tinfirex il-marda. Huwa għalhekk importanti li jittieħdu passi immedjati jekk irridu nħarsu l-investiment f'dan il-qasam agrikolu li anke f'Malta jitla' għal ammont sostanzjali. L-interess fis-siġar taż-żebbuġ u fil-produzzjoni ta' żejt taż-żebbuġa żdied ħafna tul is-snin. F'Malta, bħall-bqija taż-żewġ naħat tal-kosta tal-Mediterran s'issa hawn klima li tiffaċilta dan l-interess. Mhux biss illum. Hi ħidma li kienet teżisti minn snin ilu, ukoll, kif jixhdu id-diversi fdalijiet arkejoloġiċi li nstabu tul is-snin. X'inhu jagħmel il-Gvern? B'mod partikolari x'inhu jsir fejn tidħol l-importazzjoni ta' siġar taż-żebbuġ mill-pajjiżi milquta mill-marda? Ġejt infurmat li din il-marda ( ) ma tattakkax biss lis-siġar taż-żebbuġ imma tattakka madwar 123 speċi ta' siġar oħra inkluż frott irqieq, ċitru u dwieli fost oħrajn. L-impatt fuqna jekk nimpurtaw din il-marda għaldaqstant ikun wieħed enormi. Is-segwenti hu estratt mill-istudju